UZAICINĀJUMS
Sabiedrība ar ierobežotu atbildību “Daugavpils dzīvokļu un komunālās saimniecības uzņēmums” aicina potenciālos pretendentus piedalīties cenu aptaujā 
Automātiskās ugunsgrēka atklāšanas un trauksmes signalizācijas sistēmas (UATS) projektēšana un izbūve 
(identifikācijas Nr. SIA DDzKSU 2026/082P)
I. Vispārīgā informācija

1. Uzaicinājuma publicēšanas datums: 2026.gada 13.augusts
2. Pasūtītāja nosaukums, adrese un rekvizīti:
	Pasūtītāja nosaukums
	SIA “Daugavpils dzīvokļu un komunālās saimniecības uzņēmums”

	PVN maksātāja reģistrācijas numurs
	41503002485

	Juridiskā adrese
	Liepājas iela 21, Daugavpils, LV-5417

	Tālruņa Nr.
	80007287

	Elektroniskā pasta adrese
	pasts@ddzksu.lv

	Mājaslapas adrese (URL)
	www.ddzksu.lv

	Kontaktpersona
	iepirkumu speciālists Diāna Ogijenko, 304.kab.

	Tālruņa Nr.
	654 07268

	e-pasta adrese
	diana.ogijenko@ddzksu.lv

	Darbs
	Pirmdiena

Otrdiena

Trešdiena Ceturtdiena
	08.00 – 12.00, 12.45 – 17.00

	
	Piektdiena
	08.00 – 12.00, 13.00 – 16.00

	Kontaktpersona
	Darba aizsardzības speciālists Vikorija Žolneroviča (ar specifikāciju saistītos jautājumos)

	Tālruņa Nr.
	29992585


3. Iepirkuma metode: Cenu aptauja ir Publisko iepirkumu likumā nereglamentētais iepirkums (Pasūtītājs nepiemēro Publisko iepirkumu likumā noteiktās iepirkuma procedūras, jo paredzamā līgumcena ir līdz EUR 20000.00 bez PVN).
4. Zemsliekšņa iepirkums ir ierosināts pamatojoties uz defektācijas aktā konstatētajām neatbilstībām automātiskās ugunsgrēka atklāšanas un trauksmes signalizācijas sistēmās (UATS).
5. Piedāvājumu iesniegšanas vieta: pa pastu, personīgi SIA “Daugavpils dzīvokļu un komunālās saimniecības uzņēmums”, Liepājas ielā 21, Daugavpilī, pie administratora (1.stāvā) vai uz e-pastu diana.ogijenko@ddzksu.lv.
6. Piedāvājuma iesniegšanas termiņš: līdz 2026.gada 21.augustam, plkst. 13:00.
7. Cenu aptaujas rezultāti tiks publicēti Pasūtītāja mājaslapā www.ddzksu.lv.
8. Pretendentiem ir pastāvīgi jāseko līdzi aktuālajai informācijai mājaslapā par konkrēto iepirkumu. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.

II. Iepirkuma priekšmets

9. Iepirkuma priekšmets: Automātiskās ugunsgrēka atklāšanas un trauksmes signalizācijas sistēmas (UATS) projektēšana un izbūve. Iepirkuma priekšmeta apjoms un apraksts noteikts tehniskajā specifikācijā (darba uzdevumā) (1.pielikums).
10. Iepirkuma priekšmets nav sadalīts daļās.
11. Paredzamā līgumcena eiro bez PVN: līdz 9999.00 EUR (deviņi tūkstoši deviņi simti deviņdesmit deviņi eiro).
12. Paredzamais līguma izpildes termiņš: 90 (deviņdesmit) kalendārās dienas no līguma noslēgšanas dienas.

III. Piedāvājuma noformēšana
13. Piedāvājumam jāatbilst tehniskajai specifikācijai (Pielikums Nr.1).

14. Piedāvājumu jāsagatavo saskaņā ar pievienoto piedāvājuma formu (Pielikums Nr.2).

15. Pasūtītājs neparedz piedāvājumu atsaukšanu un grozīšanu. Pretējā gadījumā Pasūtītājs neatver un neizskata pretendenta piedāvājumus.
16. Piedāvājumam jābūt spēkā vismaz 180 (simt astoņdesmit) dienas no piedāvājuma iesniegšanas termiņa beigām.

17. Līguma slēgšanas tiesības tiks piešķirtas pretendentam, kurš būs iesniedzis cenu aptaujas prasībām atbilstošu piedāvājumu ar viszemāko kopēju cenu (EUR bez PVN).

18. Visiem pretendenta sagatavotajiem dokumentiem un to atvasinājumiem ir jābūt noformētiem Ministru kabineta 2018.gada 4.septembra noteikumu Nr.558 “Dokumentu izstrādāšanas un noformēšanas kārtība” noteiktajā kārtībā. Iesniedzot piedāvājumu, pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums vai pieteikums ir cauršūts vai caurauklots.
19. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 “Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents.
20. Piedāvājums jāparaksta pretendenta paraksttiesīgai personai. Ja piedāvājumu paraksta pretendenta pilnvarota persona, pretendenta piedāvājumam pievieno attiecīgo pilnvaru.
21. Elektroniskā veidā iesniegtie piedāvājumi, kuri nav parakstīti ar drošu elektronisko parakstu un laika zīmogu, atzīstami par neiesniegtiem un netiek izskatīti.
22. Ja piedāvājumu iesniedz drukātā veidā, tad vienā eksemplārā, lapas cauršūtas, numurētas un aizzīmogotas. Piedāvājums ir jāiesniedz aizlīmētā aploksnē.
23. Pretendents nav tiesīgs iesniegt piedāvājumu variantus.
24. Ja attiecībā uz iepirkuma priekšmetu nepieciešams ievērot komercnoslēpumu, pretendents to norāda savā piedāvājumā.
IV. Prasības pretendentiem un iesniedzamā informācija, kas nepieciešama, lai novērtētu pretendentu
25. Pasūtītājs var izslēgt pretendentu no dalības iepirkumā jebkurā no šādiem gadījumiem:

25.1. Pretendentam ir pasludināts maksātnespējas process, apturēta vai pārtraukta tā saimnieciskā darbība, uzsākta tiesvedība par tā bankrotu vai līdz līguma izpildes paredzamajam beigu termiņam tas būs likvidēts;
25.2. Pretendentam uz piedāvājuma iesniegšanas dienu un dienā, kad pieņemts lēmums par iespējamu Līguma slēgšanas tiesību piešķiršanu, ir VID administrēto nodokļu (nodevu) parādi, kas kopsummā pārsniedz 150 eiro;
25.3. Pretendents ir sniedzis nepatiesu informāciju vai vispār nav sniedzis pieprasīto informāciju;
25.4. Ja tiek konstatēts, ka finanšu-tehniskais piedāvājums ir neatbilstoši noformēts vai iesniegts pēc piedāvājuma iesniegšanai paredzēta laika notecējuma. Ja Pretendents piedāvājuma datu aizsardzībai izmantot papildu šifrēšanu (lai piedāvājumā iekļautā informācija nebūtu pieejama līdz piedāvājumu atvēršanas brīdim), tādā gadījumā pretendentam ne vēlāk kā 5 minūšu laikā pēc noteiktā Piedāvājumu iesniegšanas termiņa beigām jāiesniedz derīga elektroniska atslēga un parole šifrētā dokumenta atvēršanai.
26. Pretendentam jābūt reģistrētam normatīvajos aktos noteiktajā kārtībā Komercreģistrā un Būvkomersantu reģistrā vai līdzvērtīgos reģistros ārvalstīs. Informāciju par Latvijas Republikā reģistrētu pretendenta un pretendenta speciālistu reģistrāciju Latvijas Republikas Būvkomersantu reģistrā, iepirkuma komisija iegūs būvniecības informācijas sistēmas publiski pieejamā datubāzē www.bis.gov.lv.
26.1. Ārvalstīs reģistrēts pretendents un pretendenta speciālisti iesniedz attiecīgas ārvalsts kompetentās institūcijas izdotu licences vai kāda cita dokumenta kopiju, kas apliecina ka pretendenta darbības joma ir būvniecība, ja attiecīgās valsts, kurā Pretendents reģistrēts, normatīvie akti tādu pieprasa, ka arī pretendents iesniedz apliecinājumu par to, ka, gadījumā, ja pretendents tiks atzīts par uzvarētāju, tas 10 (desmit) darba dienu laikā no dienas, kad stāsies spēkā iepirkuma komisijas lēmums par līguma slēgšanas tiesību piešķiršanu, reģistrēsies Latvijas Republikas Būvkomersantu reģistrā.
27. Iesniedzamie dokumenti dalībai iepirkumā:
27.1. Finanšu-tehniskais piedāvājums (2.pielikums) iesniedzams atbilstoši darba uzdevumam, pievienojot tam lokālo tāmi, kas sastādīta saskaņā ar Ministru kabineta 2017.gada 3.maija noteikumiem Nr.239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība””. Cena jānorāda eiro un tajā jāietver iepirkuma priekšmeta cena, normatīvajos aktos paredzētie nodokļi un visas izmaksas, kas saistītas ar uzdevuma izpildi. Izmaksas jānorāda EUR bez PVN;
27.2. Pretendents nodrošina kvalificētu speciālistu piesaisti līguma izpildei. Pretendents piesaista vismaz šādus speciālistus:

· elektronisko sakaru sistēmu un tīklu projektēšanā;

· elektronisko sakaru sistēmu un tīklu būvdarbu vadīšanā;
27.3. Pretendents pievieno katra speciālista rakstisku apliecinājumu par piekrišanu piedalīties iepirkuma līguma izpildē (brīvā formā);
27.4. Pretendenta speciālistu profesionālo kompetenci apliecinošo dokumentu kopijas, kas saskaņā ar esošajiem normatīvajiem aktiem nepieciešami tehniskajā specifikācijā (darba uzdevumā) noteikto darbu veikšanai, ja informācija nav publiski pieejama un pārbaudāma;

27.5. Pretendenta rakstisks apliecinājums, ka pretendentam/pretendenta speciālistiem ir pieredze līdzīga rakstura pakalpojumu un būvdarbu veikšanā ar informāciju par būtiskākiem veiktajiem pakalpojumiem, būvdarbiem iepriekšējo triju gadu laikā vai īsākā laika periodā, ja pretendents ir dibināts vēlāk: tika veikti vismaz 3(trīs) objekti. Aprakstā norādīt pasūtītāju, izpildītāju, īsu līguma priekšmeta aprakstu, līguma izpildes gadu vai laikposmu, līguma summu un kontaktpersonu, kā arī norādīt, vai visi darbi ir pienācīgi pabeigti. Informāciju par veiktajiem pakalpojumiem, būvdarbiem ierakstīt zemāk esošajā tabulā (atsevišķā piedāvājuma lapā): 
	Nr. p.k.
	Pasūtītāja nosaukums, tālrunis
	Līguma darbības termiņš
	Līgumcena (bez PVN)
	Līguma īss raksturojums (priekšmets)


27.6. Apdrošināšanas polišu kopijas, kas apliecina, ka pretendenta un tā piedāvāto speciālistu civiltiesiskā atbildība ir apdrošināta, vai iesniedz apliecinājumu par iespēju veikt savu un piedāvājumā norādīto speciālistu civiltiesiskās atbildības apdrošināšanu saskaņā ar Ministru kabineta 2014.gada 19.augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” no iepirkuma līguma noslēgšanas brīža uz darbu izpildes un garantijas laiku;
27.7. Objekta apsekošanas akts iesniedzams atbilstoši darba uzdevumam saskaņā ar 3.pielikumu. 
V. Piedāvājumu vērtēšana un lēmumu pieņemšana
28. Komisija piedāvājumu vērtēšanu veic slēgtās sēdēs šādos posmos:

28.1. pirms pretendentu iesniegto piedāvājumu vērtēšanas, iepirkumu komisija pārbauda, vai uz pretendentiem nav attiecināmi izslēgšanas nosacījumi;

28.2. finanšu piedāvājumu atbilstības pārbaude tehniskās specifikācijas prasībām;

28.3. finanšu piedāvājumu vērtēšana;

28.4. komisija izvēlas piedāvājumu, kas atbilst uzaicinājumā noteiktajām prasībām un piedāvājuma izvēles kritērijam un nosaka pretendentu, kuram piešķiramas līgumu slēgšanas tiesības. 

29. Konstatējot piedāvājuma neatbilstību kādai no prasībām, komisijai ir tiesības izslēgt pretendentu no turpmākas dalības iepirkumā.

30. Katrā vērtēšanas posmā vērtē tikai to pretendentu piedāvājumus, kuri nav noraidīti iepriekšējā vērtēšanas posmā.

31. Komisijai ir tiesības pieprasīt paskaidrojošu informāciju par iesniegto piedāvājumu, ja tas nepieciešams piedāvājuma vērtēšanai un salīdzināšanai.

32. Par uzvarētāju komisija atzīst pretendentu, kura piedāvājums atbilst uzaicinājumā noteiktajām prasībām, ir ar viszemāko cenu un attiecībā uz kuru nav iestājies neviens no izslēgšanas nosacījumiem.

33. Izraudzītajam pretendentam 5 (piecu) kalendāro dienu laikā no iepirkuma līguma saņemšanas dienas jāparaksta tas un jānogādā atpakaļ pasūtītājam uz juridisko adresi. Pēc šī termiņa notecējuma pasūtītājs ir tiesīgs noslēgt iepirkuma līgumu ar nākamo pretendentu, vai arī pārtraukt tirgus izpētes procedūru, neizvēloties nevienu piedāvājumu. 

34. Komisija pieņem lēmumu par cenu aptaujas procedūras izbeigšanu, ja nav iesniegti piedāvājumi vai iesniegtie piedāvājumi neatbilst uzaicinājumā noteiktajām prasībām.

35. Komisija var pieņemt lēmumu par cenu aptaujas procedūras pārtraukšanu, ja tam ir objektīvs pamatojums.

36. Gadījumā, ja tiks iesniegti pretendentu atbilstoši iepirkuma noteiktajām prasībām piedāvājumi ar vienādām vērtējamām cenām, līguma slēgšanas tiesības tiks piešķirtas pretendentam, kuram ir lielākā pieredze iepirkuma priekšmetā minēto darbu sniegšanā.
Pielikumā: 1. Tehniskā specifikācija/darba uzdevums;

2. Finanšu-tehniskais piedāvājums;

3.Objekta apsekošanas akts.
iepirkumu speciālists 






Diāna Ogijenko
1.pielikums

piedāvājuma iesniegšanai

iepirkuma ID Nr. SIA DDzKSU 2026/082P
DARBA UZDEVUMS

Automātiskās ugunsgrēka atklāšanas un trauksmes signalizācijas sistēmas (UATS) projektēšanai un izbūvei
I. Vispārīgas prasības
1.1. Iepirkuma mērķis: nodrošināt Pasūtītāja pārvaldīšanā esošā nekustamā īpašuma Liepājas ielā 21, administratīvajās telpās ar platību 1212,10 m², kas izvietotas 3 (trīs) stāvos un 1 (vienā) pagrabstāvā (turpmāk – Objekts):

· automātiskās ugunsgrēka atklāšanas un trauksmes signalizācijas sistēmas (turpmāk – UATS) projekta dokumentācijas izstrādi; 

· UATS izbūvi, pārbaudi, ieregulēšanu un nodošanu ekspluatācijā atbilstoši spēkā esošo normatīvo aktu, izstrādātās projekta dokumentācijas un šīs tehniskās specifikācijas prasībām. 

1.2. Objekta pamatdati:

· Objekta veids – ēka; 

· būves nosaukums – Administratīvā ēka; 

· adrese – Liepājas iela 21, Daugavpils, LV-5417; 

· būves kadastra apzīmējums – 05000046516001; 

· ēkas lietošanas veids atbilstoši LBN 201-15 – V lietošanas veids (administratīvā ēka);
· galvenais lietošanas veids – 1220 Biroju ēkas; 

· būves grupa – 3. grupa;

· ēka ir publiska ēka.
1.3. Darbi jāveic saskaņā ar Latvijas Republikā spēkā esošajiem normatīvajiem aktiem un standartiem, tai skaitā:

· Latvijas būvnormatīvu LBN 202-18 „Būvniecības ieceres dokumentācijas noformēšana”; 

· Latvijas būvnormatīvu LBN 261-15 „Ēku iekšējā elektroinstalācija”; 

· Latvijas būvnormatīvu LBN 262-15 „Elektronisko sakaru tīkli”; 

· Ministru kabineta 2016. gada 19. aprīļa noteikumiem Nr. 238 „Ugunsdrošības noteikumi”; 

· Latvijas būvnormatīvu LBN 201-15 „Būvju ugunsdrošība”; 

· LVS CEN/TS 54-14:2019 L „Ugunsgrēka atklāšanas un trauksmes signalizācijas sistēmas. 14. daļa: Norādījumi plānošanai, projektēšanai, uzstādīšanai, nodošanai ekspluatācijā, lietošanai un tehniskajai apkopei”; 
· LVS EN 54-13+A1:2020 „Ugunsgrēka atklāšanas un ugunsgrēka trauksmes sistēmas. 13. daļa: Sistēmas sastāvdaļu saderības un savienojamības novērtējums”. 

1.4. Pretendenta rīcībā visā līguma izpildes laikā jābūt atbilstoši Ministru kabineta 2018. gada 20. marta noteikumu Nr. 169 „Būvspeciālistu kompetences novērtēšanas un patstāvīgās prakses uzraudzības noteikumi” prasībām sertificētiem speciālistiem elektronisko sakaru sistēmu un tīklu projektēšanā un elektronisko sakaru sistēmu un tīklu būvdarbu vadīšanā. Ja Līguma izpildes ietvaros nepieciešams veikt elektroietaišu projektēšanas vai izbūves darbus, attiecīgos darbus veic normatīvajos aktos noteiktajā kārtībā sertificēti būvspeciālisti atbilstošajā darbības sfērā.

1.5. Pretendentam jābūt civiltiesiskās atbildības apdrošināšanai atbilstoši Ministru kabineta 2014. gada 19. augusta noteikumiem Nr. 502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”.

1.6. Pretendentam pirms piedāvājuma sagatavošanas ieteicams veikt Objekta vizuālu apskati un iepazīties ar Objekta faktisko situāciju, telpu izvietojumu, esošajām inženiersistēmām, darbu veikšanas apstākļiem un citiem apstākļiem, kas var ietekmēt UATS projektēšanu, izbūvi un piedāvājuma cenas noteikšanu. Objekta stāvu plāni pievienoti šai tehniskajai specifikācijai kā pielikums un ir izmantojami piedāvājuma sagatavošanai. Objekta apskates laiku iepriekš saskaņo ar Pasūtītāja kontaktpersonu – darba aizsardzības speciālistu Viktoriju Žolneroviču (tālrunis: 29992585).

1.7. Piedāvājumā jāiekļauj šajā tehniskajā specifikācijā norādīto darbu izpilde, kā arī visi darbi, materiāli, palīgmateriāli, iekārtas un mehānismi, kas nepieciešami Līguma izpildei pilnā apjomā atbilstoši normatīvo aktu, projekta dokumentācijas un šīs tehniskās specifikācijas prasībām, ciktāl to nepieciešamību Pretendents varēja pamatoti paredzēt, izvērtējot iepirkuma dokumentāciju un Objekta faktiskos apstākļus. Par šādu darbu, materiālu, iekārtu un citu izmaksu segšanu Izpildītājs nav tiesīgs pieprasīt papildu samaksu.

1.8. Montāžas darbu cenā jāiekļauj projekta dokumentācijā paredzētā esošās ugunsgrēka atklāšanas un apsardzes signalizācijas sistēmas to elementu demontāža, kuri nav nepieciešami esošās apsardzes signalizācijas sistēmas turpmākai darbībai. Veicot demontāžas un UATS izbūves darbus, jānodrošina esošās apsardzes signalizācijas sistēmas funkcionalitātes saglabāšana un darbspēja. Montāžas darbu cenā jāiekļauj arī materiālu transportēšana uz Objektu, darbu veikšanas laikā bojāto vietu atjaunošana, darba vietas sakopšana pēc darbu pabeigšanas un būvgružu izvešana no Objekta. 

1.9. Visiem darbu apjomu sarakstā iekļautajiem izstrādājumiem un materiāliem jānorāda tirdzniecības marka vai izcelsme, kas raksturo attiecīgajam materiālam vai izstrādājumam izvirzīto prasību līmeni.

1.10. UATS iekārtām, ierīcēm un sistēmas elementiem jāatbilst tiem piemērojamo normatīvo aktu un LVS EN 54 standartu sērijas prasībām.

1.11. Izpildīto darbu garantijas termiņš nedrīkst būt īsāks par diviem gadiem.

1.12. Uzstādīto iekārtu garantijas termiņš, skaitot no darbu nodošanas un pieņemšanas akta parakstīšanas dienas, nedrīkst būt īsāks par iepriekšējā punktā noteikto darbu garantijas termiņu, ja vien iekārtu ražotājs nav noteicis ilgāku garantijas termiņu.

1.13. Pēc darbu pabeigšanas Izpildītājs iesniedz šādu dokumentāciju:

1) dokumentācijas kopsavilkuma sarakstu (saturu);

2) galīgo ugunsdrošībai nozīmīgās inženiertehniskās sistēmas projekta dokumentāciju, ņemot vērā būvdarbu laikā normatīvajos aktos noteiktajā kārtībā veiktos precizējumus, un veikto darbu izpildshēmas. Projekta dokumentācija un izpildshēmas jāiesniedz PDF formātā, parakstītas ar drošu elektronisko parakstu un laika zīmogu, kā arī rediģējamā DWG/DXF un citos projekta sagatavošanā izmantotajos rediģējamos failu formātos. Projekta dokumentācijas atvasinājums papildus jāiesniedz papīra formā vienā eksemplārā;

3) segto darbu pieņemšanas aktus (ja tādi ir veikti);

4) izmantoto būvizstrādājumu atbilstību apliecinošos dokumentus;

5) uzstādītās sistēmas mērījumu un veikto pārbaužu protokolus un aktus;

6) ugunsdrošībai nozīmīgas inženiertehniskās sistēmas pieņemšanas aktu, kas noformēts atbilstoši Ministru kabineta 2014. gada 2. septembra noteikumu Nr. 529 “Ēku būvnoteikumi” prasībām;

7) uzstādīto iekārtu ekspluatācijas instrukcijas;

8) instrukcijas personāla darbībām ar sistēmu;

9) sistēmas tehniskās apkopes reglamentu;

10) ugunsaizsardzības sistēmas iedarbošanās gadījumu un bojājumu uzskaites žurnālu;

11) izbūvētās sistēmas plānus un shēmas ar sadalījumu zonās, detektoru numerāciju un izvietojumu ēkā, kā arī zonu sarakstu, kurā norādīta adresējamās ierīces adrese, zona, ierīces tips un atrašanās vieta;

12) Pasūtītāja pilnvaroto darbinieku apmācības apliecinājumu vai apmācības protokolu.

1.14. Darbu izpildes termiņš – 90 kalendārās dienas no Līguma spēkā stāšanās dienas, šajā termiņā nodrošinot projekta dokumentācijas izstrādi un saskaņošanu, UATS izbūvi, ieregulēšanu un pārbaudi, Pasūtītāja personāla apmācību, kā arī sistēmas nodošanu ekspluatācijā un šajā tehniskajā specifikācijā noteiktās dokumentācijas iesniegšanu Pasūtītājam. Projekta dokumentācija iesniedzama Pasūtītājam saskaņošanai ne vēlāk kā 30 kalendāra dienu laikā no Līguma spēkā stāšanās dienas.

II. Projekta dokumentācijas izstrāde
2.1. Izpildītājs izstrādā Objekta projekta dokumentāciju saskaņā ar Latvijas Republikā spēkā esošajiem normatīvajiem aktiem, tai skaitā Ministru kabineta 2014. gada 2. septembra noteikumiem Nr. 529 "Ēku būvnoteikumi", kā arī nodrošina nepieciešamo dokumentācijas iesniegšanu un saskaņošanu Būvniecības informācijas sistēmā, ja atbilstoši normatīvajiem aktiem tas ir nepieciešams.

2.2. Projekta dokumentācijā jāiekļauj visi UATS izbūvei, ieregulēšanai, pārbaudei un nodošanai ekspluatācijā nepieciešamie tehniskie risinājumi, tai skaitā sistēmas strukturālā un principiālā shēma, iekārtu un ierīču izvietojuma plāni, kabeļu trašu risinājumi, savienojumu shēmas, sistēmas sadalījums zonās, ierīču adresācija, darbības algoritms, nepieciešamie aprēķini, iekārtu, būvizstrādājumu un materiālu specifikācija, kā arī UATS mijiedarbība ar citām Objekta inženiertehniskajām sistēmām, ja šāda mijiedarbība ir paredzēta.

2.3. Izstrādājot projekta dokumentāciju, jāparedz tehniski pamatots, drošs un ekspluatācijai ērts risinājums, ņemot vērā Objekta lietošanas īpatnības, sistēmas uzturēšanas iespējas, rezerves daļu pieejamību un ekspluatācijas izmaksas visā sistēmas paredzamajā kalpošanas laikā.

2.4. UATS jāprojektē saskaņā ar šīs tehniskās specifikācijas 1.3. punktā norādīto, kā arī citu piemērojamo normatīvo aktu un standartu prasībām.

2.5. Izstrādājot projekta dokumentāciju, jānosaka pilns un detalizēts nepieciešamo darbu apjoms un jāsagatavo iekārtu, būvizstrādājumu un materiālu specifikācija, norādot to būtiskos tehniskos parametrus, ekspluatācijas īpašības, atbilstības prasības, daudzumu un mērvienību. Ja specifikācijā norādīta konkrēta izcelsme, ražotājs, modelis vai tirdzniecības marka, pieļaujams piedāvāt tehniski līdzvērtīgu risinājumu, ja vien konkrētā risinājuma izmantošana nav objektīvi pamatota.

2.6. Izstrādātā projekta dokumentācija pirms būvdarbu uzsākšanas jāsaskaņo ar Pasūtītāju. Izpildītājam jāizvērtē Pasūtītāja pamatotajos komentāros norādītās neatbilstības un jāiesniedz precizēta projekta dokumentācija atkārtotai saskaņošanai. Pasūtītāja saskaņojums neatbrīvo Izpildītāju un projekta dokumentācijas izstrādātāju no atbildības par projekta risinājumu atbilstību normatīvajiem aktiem, tehniskās specifikācijas prasībām un faktiskajiem apstākļiem Objektā.

2.7. Izpildītājam par saviem līdzekļiem un bez papildu samaksas jānovērš projekta dokumentācijā pieļautās kļūdas, neatbilstības un nepilnības, kas konstatētas projekta dokumentācijas saskaņošanas, būvdarbu veikšanas, sistēmas ieregulēšanas, pārbaudes vai nodošanas ekspluatācijā laikā. Projekta dokumentācijas precizējumi jānoformē normatīvajos aktos noteiktajā kārtībā un pirms attiecīgo risinājumu īstenošanas jāsaskaņo ar Pasūtītāju.

2.8. Pasūtītājs projekta dokumentācijas izstrādei nodrošina Izpildītājam tā rīcībā esošo Objekta tehnisko dokumentāciju, tai skaitā ēkas inventarizācijas lietas stāvu plānus, kā arī citu Pasūtītāja rīcībā esošo informāciju, kas nepieciešama projekta dokumentācijas izstrādei.

2.9. Izstrādājot projekta dokumentāciju, Izpildītājam, ņemot vērā ugunsgrēka riskus, ēkas un telpu lietošanas veidu, lietotāju raksturojumu un citus būtiskos apstākļus un ievērojot piemērojamo normatīvo aktu un standartu prasības, jānosaka un projekta dokumentācijā jāpamato UATS aizsardzības apjoms un ugunsgrēka trauksmes izziņošanas risinājums. Izvērtējumā jānosaka arī balss ugunsgrēka izziņošanas sistēmas, vizuālo ugunsgrēka trauksmes ierīču un citu nepieciešamo trauksmes izziņošanas līdzekļu izmantošanas nepieciešamība.

2.10. Pirms projekta dokumentācijas izstrādes Izpildītājam jāapseko Objekts, jāpārbauda faktiskie apstākļi, esošās būvkonstrukcijas un inženiertehniskās sistēmas, kā arī jāprecizē UATS izbūvei nepieciešamie pieslēgumi un savstarpējā mijiedarbība. Izpildītājs ir atbildīgs par projektēšanai nepieciešamo izmēru, izvietojuma un citu faktisko datu pārbaudi Objektā. Apsekošanas laikā Izpildītājam jāizvērtē arī esošās ugunsgrēka atklāšanas un apsardzes signalizācijas sistēmas tehniskais risinājums, nosakot demontējamos un saglabājamos sistēmas elementus un paredzot esošās apsardzes signalizācijas sistēmas darbspējas saglabāšanu UATS izbūves laikā un pēc tās pabeigšanas.

2.11. Šīs specifikācijas 2.2. punktā minētajā UATS darbības algoritmā jāparedz sistēmas darbība normālā darba režīmā, ugunsgrēka trauksmes, bojājuma, elektroapgādes pārtraukuma un citu paredzamo sistēmas stāvokļu gadījumā, norādot vadības signālus un mijiedarbību ar citām Objekta inženiertehniskajām sistēmām, ja šāda mijiedarbība ir paredzēta.

2.12. Projekta dokumentācijā jāietver UATS elektroapgādes un rezerves elektroapgādes risinājums, kā arī akumulatoru kapacitātes aprēķins atbilstoši projektētās sistēmas slodzei un piemērojamo normatīvo dokumentu prasībām.

2.13. Pēc projekta dokumentācijas saskaņošanas Izpildītājam tā jāiesniedz Pasūtītājam elektroniski PDF formātā ar drošu elektronisko parakstu un laika zīmogu, kā arī rediģējamā formātā DWG vai DXF un citos projekta sagatavošanā izmantotajos rediģējamos failu formātos.

III. Būvdarbu izpilde

3.1. Automātiskās ugunsgrēka atklāšanas un trauksmes signalizācijas sistēmas izbūves darbi Objektā jāveic saskaņā ar Pasūtītāju saskaņoto projekta dokumentāciju, Latvijas Republikā spēkā esošajiem normatīvajiem aktiem, piemērojamajiem standartiem un šīs tehniskās specifikācijas prasībām.

3.2. Veicot būvdarbus esošo inženierkomunikāciju tuvumā, Izpildītājam pirms darbu uzsākšanas jānoskaidro to izvietojums un, ja nepieciešams, jāsaskaņo darbu veikšana ar attiecīgo inženierkomunikāciju turētājiem vai apsaimniekotajiem.

3.3. Izpildītājs ir atbildīgs par darba aizsardzības, ugunsdrošības un vides aizsardzības prasību ievērošanu, kā arī par savu darbinieku un ar Izpildītāja veikto darbu saistīto risku ietekmē esošo Pasūtītāja darbinieku, apmeklētāju un trešo personu drošību visā darbu izpildes laikā.
3.4. Ja būvdarbu laikā tiek bojātas būvkonstrukcijas, inženierkomunikācijas, apdare vai citas Objekta daļas, Izpildītājam tās par saviem līdzekļiem jāatjauno līdz iepriekšējam tehniskajam un vizuālajam stāvoklim vai jāatlīdzina nodarītie zaudējumi normatīvajos aktos noteiktajā kārtībā.

3.5. Darbi tiek veikti ekspluatācijā esošā administratīvā ēkā. Darbu organizācija jāplāno tā, lai pēc iespējas mazāk traucētu Pasūtītāja darbu. Elektroapgādes atslēgšana, paaugstināta trokšņa darbi un citi darbi, kas var ietekmēt ēkas lietošanu, iepriekš rakstiski jāsaskaņo ar Pasūtītāju.

3.6. Izpildītājam katras darba dienas beigās jānodrošina darba vietu sakārtošana un būvgružu savākšana, nepieļaujot to uzkrāšanos vietās, kas traucē vai apdraud personāla un apmeklētāju pārvietošanos Objektā. Būvgruži no Objekta jāizved regulāri un pēc darbu pabeigšanas pilnā apjomā.
3.7. Izpildītāja izbūvētās slēptās inženierkomunikācijas, kabeļu trases un citi izbūvētie elementi pirms to aizsegšanas jāfiksē fotogrāfijās. Fotofiksācija jāiekļauj izpilddokumentācijā un jānodod Pasūtītājam pēc darbu pabeigšanas.
3.8. Ja UATS izbūves darbu veikšanai nepieciešams atslēgt, daļēji deaktivizēt vai citādi ietekmēt Objekta inženiertehnisko sistēmu darbību, Izpildītājam pirms attiecīgo darbu uzsākšanas to veikšanas kārtība rakstiski jāsaskaņo ar Pasūtītāju un, ja nepieciešams, ar attiecīgās sistēmas īpašnieku, turētāju vai apsaimniekotāju. Ja tiek atslēgta vai daļēji deaktivizēta ugunsdrošībai nozīmīga inženiertehniskā sistēma, Izpildītājam jānodrošina pagaidu kompensējoši ugunsdrošības pasākumi līdz sistēmas pilnīgai darbības atjaunošanai.

3.9. Esošās ugunsgrēka atklāšanas sistēmas darbība iespēju robežās saglabājama līdz jaunās UATS attiecīgās daļas darbspējas nodrošināšanai. Esošās sistēmas atslēgšanas un demontāžas secība jāparedz projekta dokumentācijā un iepriekš jāsaskaņo ar Pasūtītāju.

IV. Prasības automātiskās ugunsgrēka atklāšanas un trauksmes signalizācijas sistēmai

4.1. Automātiskās ugunsgrēka atklāšanas un trauksmes signalizācijas sistēma jāizbūvē kā adrešu sistēma, nodrošinot katras adresējamās ierīces individuālu identifikāciju, bojājumu diagnostiku un notikumu reģistrāciju.

4.2. Sistēmas vadība jānodrošina no centrālā kontroles paneļa, kas uzstādāms Pasūtītāja norādītajā vietā un nodrošina sistēmas pārvaldību, konfigurēšanu, notikumu reģistrāciju un diagnostiku.

4.3. Jānodrošina ugunsgrēka trauksmes signālu, bojājumu signālu un sakaru kanāla bojājuma signālu automātiska pārraide uz Pasūtītāja norādītu diennakts dežurējošu apsardzes vai monitoringa pulti.
4.4. Kontroles panelim nepārprotami jāatšķir:

· ugunsgrēka trauksmes signāli; 

· bojājuma signāli; 

· tehniskie paziņojumi; 

· citi sistēmas stāvokļi un paziņojumi atbilstoši sistēmas konfigurācijai un piemērojamo standartu prasībām.
4.5. Automātiskās ugunsgrēka atklāšanas un trauksmes signalizācijas sistēmai jānodrošina nepārtraukta:

· signālķēžu kontrole; 

· adrešu sistēmas ierīču darbspējas kontrole;
· barošanas avotu kontrole; 

· rezerves barošanas avotu kontrole; 

· sakaru līniju kontrole. 

4.6. Telpās jāparedz automātiskie ugunsgrēka detektori, izvēloties to tipu atbilstoši telpas lietošanas veidam, vides apstākļiem, sagaidāmajām ugunsgrēka pazīmēm un piemērojamo normatīvo aktu un standartu prasībām.
4.7. Dūmu detektori jāparedz telpās, kur to izmantošana ir tehniski pamatota. Telpās, kur putekļi, tvaiki, dūmi vai citi vides apstākļi var radīt nepamatotu trauksmju risku, jāparedz piemērotāka tipa detektori.
4.8. Manuālās ugunsgrēka trauksmes iedarbināšanas ierīces jāizvieto viegli pieejamās vietās evakuācijas ceļos un pie izejām no ēkas vai ugunsdrošības nodalījuma atbilstoši piemērojamo normatīvo aktu un standartu prasībām.

4.9. Manuālās ugunsgrēka trauksmes iedarbināšanas ierīces jāizvēlas un jāuzstāda tā, lai samazinātu nejaušas iedarbināšanas risku, vienlaikus nodrošinot to brīvu un nepārprotamu izmantošanu ārkārtas situācijā.
4.10. Visiem sistēmas elementiem jābūt savstarpēji saderīgiem, savienojamiem un atbilstošiem tiem piemērojamajām LVS EN 54 standartu sērijas prasībām.
4.11. Visiem izmantotajiem ugunsgrēka atklāšanas un trauksmes signalizācijas sistēmas elementiem jābūt jauniem, iepriekš nelietotiem, ražotiem rūpnieciski un marķētiem ar CE marķējumu, ja šāda prasība attiecīgajam izstrādājumam ir piemērojama.

4.12. Sistēmas konfigurācijā jāparedz tehniski pamatota rezerve tās turpmākai paplašināšanai, pievienojot papildu adresējamās ierīces un zonas bez centrālās iekārtas nomaiņas. Rezerves apjoms jāpamato projekta dokumentācijā.
4.13. Pēc montāžas darbu pabeigšanas Izpildītājam jāveic sistēmas konfigurēšana un ieregulēšana, pilna sistēmas funkcionālā pārbaude, kā arī visu sistēmas elementu darbības pārbaude, sastādot attiecīgos pārbaudes protokolus.
4.14. Pirms sistēmas nodošanas ekspluatācijā Izpildītājam jāveic Pasūtītāja pilnvaroto darbinieku praktiska apmācība par sistēmas ekspluatāciju, ikdienas lietošanu un rīcību ugunsgrēka trauksmes un bojājumu gadījumā.

Pielikumi: Liepājas ielas 21, Daugavpilī, administratīvās ēkas pagrabstāva, 1., 2. un 3. stāva plāni uz 4 lapām.

2.pielikums

piedāvājuma iesniegšanai

Iepirkuma ID Nr. SIA DDzKSU 2026/082P
FINANŠU-TEHNISKAIS PIEDĀVĀJUMS

“Automātiskās ugunsgrēka atklāšanas un trauksmes signalizācijas sistēmas (UATS) projektēšana un izbūve”
identifikācijas Nr. SIA DDzKSU 2026/082P
	Iesniedzams:
	Sabiedrība ar ierobežotu atbildību “Daugavpils dzīvokļu un komunālās saimniecības uzņēmums”, reģ.Nr.41503002485, Liepājas iela 21, Daugavpils, LV-5417.

	Pretendenta nosaukums:
	

	Reģistrācijas Nr.:
	

	Adrese:
	

	Kontaktpersonas, kura koordinēs ar līguma izpildi saistītus jautājumus vārds, uzvārds, amats, tālrunis:
	

	Tālrunis un/ vai e-pasts pasūtījuma veikšanai:
	

	Bankas nosaukums, filiāle:
	

	Bankas kods:
	

	Norēķinu konts:
	

	Personas, kas paraksta, pilnvarojums, amats, vārds, uzvārds:
	


Iepazinušies ar cenu aptaujas “Automātiskās ugunsgrēka atklāšanas un trauksmes signalizācijas sistēmas (UATS) projektēšana un izbūve”, ID Nr. SIA DDzKSU 2026/082P, prasībām, piedāvājam, ievērojot darba uzdevumā noteiktas prasības un Latvijas Republikas normatīvos aktus attiecīgajā jomā, veikt darba uzdevumu par šādu summu:
	Nr.
	Piedāvāto pakalpojumu nosaukums un detalizēts apraksts
	Līgumcena eiro
bez PVN

	1.
	Automātiskās ugunsgrēka atklāšanas un trauksmes signalizācijas sistēmas (UATS) projektēšana (projekta izstrāde)
	

	2.
	Automātiskās ugunsgrēka atklāšanas un trauksmes signalizācijas sistēmas (UATS) izbūve
	

	Kopā bez PVN
	

	PVN 21%
	

	Līgumcena ar PVN
	


Pretendents apliecina, ka:

· Nekādā veidā neesam ieinteresēti nevienā citā piedāvājumā, kas iesniegts šajā iepirkumā;

· Visa sniegtā informācija ir pilnīga un patiesa;
· Nav tādu apstākļu, kuri liegtu mums piedalīties iepirkumā un izpildīt tehniskajā specifikācijā norādītās prasības;
· Dokumentācijas izstrādāšana tiks veikta atbilstoši tehniskās specifikācijas (darba uzdevuma), Latvijas būvnormatīvu un citu normatīvo aktu prasībām, kā arī apbūves noteikumiem un tehniskiem noteikumiem;
· Piedāvājuma summā iekļautas visas pretendenta paredzamās izmaksas un visi normatīvajos aktos paredzētie nodokļi un nodevas (izņemot PVN), kas nepieciešami kvalitatīvai pakalpojumu izpildei.

Pielikumā: lokālā tāme, sastādīta saskaņā ar LBN 501-17 “Būvizmaksu noteikšanas kārtība” prasībām.
	Vārds, uzvārds, amats
	

	Paraksts 
	

	Datums
	


3.pielikums

piedāvājuma iesniegšanai

Iepirkuma ID Nr. SIA DDzKSU 2026/082P

Objekta apsekošanas AKTS
“Automātiskās ugunsgrēka atklāšanas un trauksmes signalizācijas sistēmas (UATS) projektēšana un izbūve”
identifikācijas Nr. SIA DDzKSU 2026/082P
Pasūtītājs: SIA “Daugavpils dzīvokļu un komunālās saimniecības uzņēmums” 

Būvuzņēmējs: ____„________________”, reģ.Nr.________________________ 

Pretendenta pārstāvis ar savu parakstu apliecina, ka: 

1) tika veikta apsekošana; 

2) darbu sastāvs un apjoms ir skaidrs un pietiekošs kvalitatīviem darbiem; 

3) piedāvātajā cenā tiks iekļauti visi izdevumi, kas ir nepieciešami kvalitatīvai darbu izpildei objektā (-os); 

4) iebildumu par darbu apjomu nav.

	Objekta adrese
	Datums (dd.mm.gg.)
	Pretendenta pārstāvis (vārds, uzvārds, paraksts)
	SIA “DDzKSU” pārstāvis (vārds, uzvārds, paraksts)

